cyanic-selkie/wikianc huggingface dataset:
Nastassja Kinski
Hun mottok gode kritikker for rollen i den tyske filmen Paris, Texas fra 1984. Filmen ble ikke bredt lansert, men regnes av mange som klassiker og kultfilm.
Troyes
Troyes er en kommune i departementet Aube i regionen Grand Est nord i Frankrike. Troyes er hovedstad i departementet. Byen er naboby til Pont-Sainte-Marie og ligger ved elven Seine.
Nastassja Kinski
På 1990-tallet fikk hun roller i filmer som Terminal Velocity og One Night Stand.
Troyes
Historie
Troyes har eksistert siden romertiden. I middelalderen vant byen seg et navn som sentrum for handel og det er den fremdeles. Ludvig den stamme ble kronet i byen i 878 av pave Johannes VII. Fyrsten i Champagne valgte Troyes som sete. I 1285, da Filip den smukke forente Champagne med kongeriket, hadde byen en rekke privilegier.
Johan den fryktløse, hertug av Burgund og alliert med England, ville gjøre byen til hovedstad i Frankrike i 1417. Han kom til enighet med Isabella av Bayern, kona til Karl VI av Frankrike, om at byen skulle ha hoff, råd og folkeforsamling med kontrollerende organer. I Troyes ble  Henrik V av England 21. mai 1420 forlovet med Catherine, datter til Karl VI. Hun skulle etterfølge ham som dauphin. Fredsavtalen i Troyes fra 1420 skulle få slutt på hundreårskrigen. I 1429 vant Jeanne d’Arc byen tilbake fra engelsk herredømme.
Befolkningsutvikling
Antall innbyggere i kommunen Troyes
Eddie Clarke
Clarke begynte å spille gitar som ung, og hans største inspirasjon var gitaristene Eric Clapton og Jimi Hendrix. Som 15-åring hadde han allerede rukket å spille i mange lokale amatørband, og i 1973 ble han for første gang medlem av et profesjonelt band, Curtis Knights band Zeus. I 1976 ble han medlem av Motörhead, som han igjen forlot i 1982. Hans opphold i Motörhead sammen med Lemmy Kilmister og Philthy Taylor har blitt kjent som den klassiske Motörhead-bestningen, som ga ut fem album sammen.
Vektløfting under de britiske samveldeleker 1974
Vektløfting under de britiske samveldeleker 1974. Vektløfting var en av flere sporter under British Commonwealth Games som ble arrangert i Christchurch på New Zealand i perioden 24. januar til 2. februar 1974. Det var de tiende lekene i det som kom til å bli Samveldelekene (Commonwealth Games) fra 1978. I lekene i 1974 ble det konkurrert i ni vektklasser i vektløfting, kun for menn.
Edinburgh University Press
Edinburgh University Press er et britisk universitetsforlag. Det er forbundet med Edinburgh University. Det ble grunnlagt i 1940-årene.
Evelina Borroto
Evelina Borroto (født 23. desember 1949) er en cubansk volleyballspiller.
Hun representerte Cuba under Sommer-OL 1976 i Montréal, hvor hun ble nummer 5.
Egil André Aas
Egil André Aas (født 3. april 1966 i Myre i Vesterålen) er en norsk fagforeningsleder. Han er leder for LO Stat fra 2016. Før det var han forbundsleder i Norges Offisersforbund (NOF) fra 2010 til 2016.
Egil André Aas har lederutdannelse fra Forsvaret 1986-1990 og organisasjons- og ledelsesutdannelse fra Universitetet i Bergen, Høgskolen i Gjøvik og Høgskolen i Vestfold 2000-2008. Han var nestleder i NOF 2005-2010, sekretariatsleder i NOF 2001-2005, forbundssekretær i NOF 1992-2001, kvartermester intendantur/Østfold regiment 1991-1992 og troppssjef Østfold regiment 1990-1991.
Aas er gift og har fire barn. Han bor på Jessheim i Akershus.
Aktantmodellen
Aktantmodellen er en analysemodell for tolkning av eventyr og andre litterære tekster. Modellen er presentert av den fransk-litauiske litteraturforskeren Algirdas Greimas. Den bygger på den russiske folkloristen Vladimir Propps undersøkelser av russiske folkeeventyr.
I aktantmodellen (ofte kalt Greimas' aktantmodell) arbeider man med følgende punkter:
Greimas' poeng er at antall aktanter i et eventyr kan begrenses til seks.
Sachsens statsministre
Kongeriket Sachsens formenn for regjeringen fra 1831 til 1918 og Fristaten Sachsens statsministre (ministerpresidenter) siden 1918:
Berit Brørby
Berit Brørby (født 5. desember 1950 i Oslo) er en norsk politiker (Ap). Hun ble innvalgt på Stortinget fra Oppland i 1985.
Brørby avla realskoleeksamen i 1968 og tok handelsskole i 1980, hun arbeidet som butikkekspeditør 1970-1971, kontorsekretær Norema A/S 1976-1980 og personalsekretær og personlig sekretær for divisjonsdirektøren i Norema A/S 1980-1985. Brørby tok ikke gjenvalg og trådte ut av Stortinget i 2009.
Dorothee Beermann Hellan
Dorothee Beermann Hellan (født 1952) er professor i datalingvistikk ved Institutt for språk og litteratur ved Norges teknisk-naturvitenskapelige universitet (NTNU). Hun er spesielt interessert i utviklingen av digitale verktøy som kan hjelpe lingvister i deres arbeid. Hun har utviklet verktøyet TypeCraft sammen med flere av sine studenter.
Beermann Hellan er involvert i et forskningsprosjekt for å gjøre anonyme chatterom tryggere for barn. Prosjektet kombinerer biometri og språkvitenskap for å utvikle teknologi som kan installeres i chatterom og analysere om folk er uærlige når de oppgir kjønn og alder. Om de viser seg å være det, vil de stenges ute.
David Segal
Han representerte Storbritannia under Sommer-OL 1960, hvor han tok bronse på 4 × 100 meter stafett.
Peter Christopherson
Peter Christopherson (født 27. februar 1955 i Leeds, døde i søvne natt til 25. november 2010) var en britisk musiker, regissør og designer, og tidligere medlem av den innflytelsesrike britiske designbyrået Hipgnosis.
Han var en av de opprinnelige medlemmene av Throbbing Gristle. Etter Throbbing Gristle deltok han i stiftelsen av Psychic TV sammen med Geoffrey Rushton, aka John Balance. Etter sin korte tid i Psychic TV, dannet Christopherson Coil sammen med John Balance, som varte i underkant av 23 år, inntil Balance døde.
Trypanaeus
Trypanaeus er en slekt av stumpbiller.
Utseende
Ganske små, smale og sylindriske, blanke stumpbiller. De kan overflatisk minne om andre grupper av biller som lever i ganger i ved (for eksempel Cerylonidae), dette er fordi denne livsstilen stiller strenge krav til kroppsformen.
Levevis
Disse billene er spesialiserte rovdyr som lever av larvene til vedborende biller. De smale billene følger etter byttedyrene i deres ganger under barken på døde trær.
Utbredelse
Gruppen er utbredt i den neotropiske økosonen, mest i Mellom-Amerika og den nordlige delen av Sør-Amerika.
Systematisk inndeling
Gruppen bør muligens plasseres innen underfamilien småstumpbiller (Abraeinae).
Kostnadseffektivitetsanalyse
Kostnadseffektivitetsanalyse er en type samfunnsøkonomisk analyse hvor en vurderer ulike tiltak mot hverandre. Kostnadseffektivitetsanalyse er aktuelt i de tilfeller der nytten av tiltakene er den samme, men kostnaden er ulik. Analysen skal dermed finne det tiltaket som oppnår målet til lavest mulig kostnad.
Kostnadseffektivitetsanalyse er beslektet med nytte-kostnadsanalyse og kostnad-virkningsanalyse.
Lavrion
Lavrion, eller Lavrio, (nygresk: Λαύριο; gammelgresk: Λαύριον, Lavrion; offisielt Δήμος Λαυρεωτικής, Dimos Lavreotikis) er en gresk by i de sørøstlige deler av Attika. Byen er sete for kommunen Lavreotiki.
Byen ligger rundt 60 km sørøst for Athen, mellom de antikke stedene Thorikos og Soúnion ved kysten av Egeerhavet. Den ligger ved en bukt med utsyn over øya Makronisos (i antikken kalt Helena) i øst. Havnen ligger i midten og vegen GR-89 går gjennom Lavrio og ender sør i Sounio. Lavrions havn i antikken var av mindre betydning enn den så lå i nabolaget Pireás. Byens betydning var i antikken basert på sølvgruvene her som var en viktig del av rikdommen som byen Athen baserte seg på. Sølvmetallet var hovedsakelig benyttet for å prege mynter.
Lavrios befolkning økte raskt på slutten av 1800-tallet med industrialiseringen i regionen, først og fremst gruvedrift, opprettelse av kraftverk og andre industrianlegg som tiltrakk seg arbeidskraft fra hele Hellas. På begynnelsen av 1900-tallet kom forfall og fraflytting, og først på slutten av århundret har byen begynt å samle seg igjen, blant annet grunnet den generelle reiselivsutvikling i Attika. Befolkningen i 2001 var på 9 891 mennesker, noe som ikke er langt unna befolkningsantallet helt på begynnelsen av 1900-tallet.
Historie
I antikken ble det fjellrike landet i sørøstlige Attika kalt Laurion, men en deme (kommune) med dette navnet har aldri eksistert. Arkeologien har funnet gravfunn fra paleolittisk tid i området. De tidlig grekere oppdaget antagelig at fjellets berg inneholdt bortsett fra hvit marmor også et skinnende metall når det ble oppvarmet. Det kan ha vært tilfeldig, som fra skogbrann eller ved å benytte steinen under matlaging. De lærte deretter at gjenoppvarming av metallet i nærværet av annen assosiert stein, som sinkblende, gjorde det mulig å utvinne et meget skinnende metall, som sølv. Gruvedrift kom i gang på 2000-tallet f.Kr. i tidlig mykensk periode og sølv herfra havnet på Kreta, Santorini (en del av øygruppen Kykladene) og i oldtidens Egypt. På 500-tallet f.Kr. begynte det under den athenske statsmannen Peisistratos en systematisk utnyttelse av mineralressursene. På 400- og 300-tallet f.Kr. var det private entreprenører som var leietakere av staten, og hadde opp til 20 000 slaver i arbeid, hovedsakelig ikkegrekere.
Etter slaget ved Marathon overtalte statsmannen Themistokles athenerne til å vie den forventete inntekten fra en betydelig sølvåre som ble funnet en gang rundt 483 f.Kr. til å utvide den athenske flåten til 200 triremer (krigsskip) og la således grunnlaget for Athens marinemakt. Gruvene, som var statens eiendom, ble vanligvis utnyttet for en fast sum og en prosentandel av inntektene. En av de mest kjente forretningsmenn var den athenske strategos og statsmannen Nikias på 400-tallet f.Kr. hvor hans trakiske slave Sosia hadde oppsyn med slavearbeiderne. Mot slutten av 400-tallet falt produksjonen, delvis grunnet Spartas okkupasjon av byen Dekeleia. En gang rundt 104-100 f.Kr. var det opprør blant slavene, også det nærliggende Soúnion ble okkupert. Men gruvene var fortsatt i virksomhet, skjønt historikeren Strabon (død ca. 24 e.Kr.) nedtegner at på hans tid var de igjenmurt, og geografen Pausanias skriver på 100-tallet e.Kr. om gruvene som noe i fortiden.
Antikkens gruvedrift besto av sjakter og gallerier for utgravning av sølvmalm, og vaskebrett for konsentrering av malmen, noe som fortsatt kan bli sett flere steder. Det var tanker og beholdere for oppsamling av regnvann for vasking av malmen ettersom det var knapphet på tilgang på vann fra nærliggende elver.
Gruvedriften ble gjenopptatt i 1864 av et fransk selskap, og tidlig på 1900-tallet drevet av både franske og greske selskaper, men hovedsakelig for bly, mangan og kadmium. Befolkningen av den moderne byen Lavrio var i 1907 var 10 007 mennesker. Etter franskmennene trakk seg ut, trakk andre selskaper seg også ut og det ble generell fattigdom i regionen.
Det var ikke før i 1994 at det ble gjort forsøk på å snu forholdene med nye tiltak, særlig med tanke på reiseliv og turistvirksomhet. I forbindelse med Sommer-OL 2004 i Athen ble det gjort anstrengelser for å tilpasse Lavrio med de relativt velstående nabokommunene. Fortsatt arbeides det med å utvide havnen, vegforbindelser og avløp. På grunn av nærheten til flyplassen i Athen ligger Lavrio gunstig i forhold til utflukt til de greske øyene. Byens havn er derfor attraktiv for fergeforbindelser som avløsning for havnen i Pireus, og som base for yachter og lystbåter.
Fasiliteter
Eleftherios Venizelos internasjonale lufthavn ligger kun 35 km unna Lavrio, tilsvarende rundt 30 minutters kjøretur. Lavrio er tilknyttet Athen med bil ved motorvegen Lavrio/Sounio Leoforos og deretter motorvegen Attiki Odos. Denne reisen tar rundt en time. Mange velger å parkere bilen i Lavrio, parkere og ta toget til Athens jernbanestasjon Koropi og derfra ta metroen som går til sentrum av Athen.
Korona
Korona (fra latin corona, 'krans, krone') er i astronomien det ytterste lag i atmosfæren til solen og andre stjerner. Solens korona er en blåhvit strålekrans med utstrekning på flere solradier som er synlig uten spesielt utstyr ved totale solformørkelser.
Den indre solkoronaen kan observeres ved hjelp av spesialkonstruerte kikkerter, koronagrafer, også utenfor solformørkelser. Koronagrafer er teleskopisk utstyr som blokkerer det blendende lyset fra solen med en liten skive slik at en lettere kan se områdene rundt. Koronaen er ved solflekkmaksimum tilnærmet kuleformet, ved minimum har den sin største utstrekning langs ekvator. Koronaen, som er kilde for røntgen- og radiostråling, har meget lav densitet og temperatur over en million grader. Den er bygd opp av komplekse buestrukturer.
Det er også påvist korona rundt andre stjerner.
Skyggespill
Skyggespill er en form for lek med lys og skygge. Figurer formes med hendene eller med objekter foran en lyskilde, slik at skyggene på veggen danner bilder. Som teaterform regnes skyggespillet ofte som en underkategori av figurteateret.
Skyggespill som scenekunst
Skyggespill som scenekunst er kjent fra mange kulturer. Det brukes som oftest silhuetter av papir eller tre, og de mer avanserte figurene har bevegelige deler slik at figuren kan manøvreres slik at illusjonen av scenisk liv blir forsterket. Skyggespill i denne formen er blant annet en kunstform som fortsatt holdes i hevd i Thailand, der den kan oppleves i Nakhon Si Thammarat. Det finnes også et eget museum for skyggespillteater i Nakhon Si Thammarat. Til forskjell fra de europeiske 1700-tallsdukkene fremstilles de thailandske skyggespill-dukkene av banket bøffelhud.
Begrepet skyggespill kan også betegne en teaterform der levende skuespillere erstattes av teaterdukker som holdes foran en lyskilde slik at skyggen projiseres på et hvitt, belyst lerret.
Asia
Skyggespillet oppstod i India før 900-tallet, noen mener så tidlig som omkring år 200 f.Kr., og spredte seg trolig med hinduismen til Sydøst-Asia. Opprinnelig var skyggespillet nært forbundet med forfedrekultus, religiøse riter, magi og eksorsisme. Skyggespillfigurene skjæres ut av tynn dyrehud, malas og perforeres i intrikate mønstre. Figurenes lemmer har ledd som kan beveges ved hjelp av stenger eller pinner av figurspilleren som er skjult bak lerretet. I Kambodsja og Thailand foregår det tradisjonelle skyggespillet ved at dansende menn løfter hele scener montert på stokker mot lerretet. På Java og Bali samt i deler av Malaysia er en person som kalles dalang både forteller, musiker og figurspiller. Dalangen var opprinnelig en prest.
I Kina er skyggespillet en yngre kunstart, som tidligst er nevnt i kilder fra 1000-tallet, og som har likhetspunkter med Kinas mange operatyper. Kinesisk skyggeteater ble oppført på UNESCOs liste over verdens immaterielle kulturarv i 2011.
Norge
Da Bokken Lasson åpnet Chat Noir i Kristiania den 1. mars 1912, var «Skyggebilleder» et av innslagene på åpningsprogrammet. Bakgrunnen for dette fortalte Lasson om i et fjernsynsintervju som ble sendt på NRK i 1964.. Lasson fortsatte å benytte skyggespill som del av Chat Noirs kabaret-program.
Skyggespill uten figurer
Skyggespill uten figurer, kun ved bruk av hender, er et scenisk virkemiddel som iblant benyttes på sirkus og på varieté.
Maghreb de Fès
Maghreb Association Sportive de Fès, arabisk: : المغرب الرياضي الفاسي‎ (stiftet 1946) er en marokkansk fotballklubb fra Fez.
Mercedes Roca
Mercedes Roca (født 27. november 1952) er en cubansk volleyballspiller.
Hun representerte Cuba under Sommer-OL 1976 i Montréal, hvor hun ble nummer 5.
Egon Klepsch
Egon Klepsch (født 30. januar 1930 i Děčín på tysk Bodenbach i Tsjekkoslovakia, død 18. september 2010 i Koblenz) var en tysk politiker (CDU). Han var president i Europaparlamentet fra 1992 til 1994.
I årene 1963–1969 var Klepsch leder for Junge Union. I 1965 jobbet han i en kort periode som en valgkamp-leder for Ludwig Erhard. I samme år ble han valgt til den tyske Forbundsdagen, som han tilhørte frem til 1980.
Maltepe
Maltepe er en by med 497 568 innbyggere (2017) i den tyrkiske provinsen İstanbul. Den ligger nordøst for Marmarahavet, sørøst for Ataşehir, sørvest for Sancaktepe, øst for Kadıköy og vest for Kartal.
Arcturus
Arcturus er den klareste stjernen i stjernebildet bjørnevokteren. Den er den tredje klareste stjernen på nattehimmelen, etter Sirius og Canopus, og har en tilsynelatende størrelsesklasse på −0.05. Den er likevel svakere enn det samlede lyset fra de to komponentene i Alfa Centauri, som er for nære til å kunne skilles med det blotte øye som separate lyskilder, noe som får Arcturus til å synes å være den fjerde sterkeste stjernen. Arcturus er den nest klareste stjernen på de nordlige breddegrader, og den klareste stjernen på den nordlige himmelhvelving.
Arcturus er en rød kjempestjerne som også stråler ut mye infrarødt lys. Arcturus beveger seg med en fart på 122 km/sek i forhold til solsystemet, sammen med ca. 50 andre stjerner i en gruppe. Arcturus er 36,7 lysår fra solsystemet. Stjernen er muligens en dobbeltstjerne.
Arcturus kommer av et gresk ord som betyr «bjørnevokter». Den er da også den klareste stjernen i dette stjernebildet, og danner venstre fot i stjernebildets figur. Bjørnevokteren er like ved Store bjørn (eller Ursa Major) og Lille bjørn (eller Ursa Minor).
Lyset fra Arcturus ble brukt for å åpne verdensutstillingen i Chicago i 1933. Begrunnelsen var at lyset fra Arcturus i 1933 hadde startet på sin reise fra stjernen i 1893, da det sist var verdensutstilling i Chicago. Imidlertid viste dette seg ikke helt å stemme, da stjernen er 36,7 lysår borte.
Ivar Johansen (bobkjører)
Ivar Johansen (født 16. desember 1910, død 23. april 1984 i Gran på Hadeland) var en norsk bobsleighkjører. Han representerte Oslo Bobklubb.
Johansen deltok under vinter-OL for Norge i 1948 i St. Moritz med 7.-plass i toer og 5.-plass i firer.
Liste over borgermestre i Vestmanna
Fotnoter
<references group='lower-alpha'/>
Nick Whitehead
Nick Whitehead (født 29. mai 1933, død 6. oktober 2002) var en britisk friidrettsutøver.
Han representerte Storbritannia under Sommer-OL 1960, hvor han tok bronse på 4 × 100 meter stafett.
Imre Nyéki
Imre Nyéki (født 1. november 1928 i Szerep, død 27. mars] 1995 i Budapest) var en ungarsk svømmer som deltok i de olympiske leker 1948 i London og 1952 i Helsingfors.
Nyéki vant en olympisk sølvmedalje i svømming under OL 1948 i London. Han var med på det ungarske stafettlaget som kom på andreplass på 4x200 meter fri bak USA, de andre på laget var Géza Kádas, György Mitró og Elemér Szathmáry.
Ariana Ince
Ariana Ince (født 14. mars 1989 i San Antonio i Texas) er en USA-amerikansk friidrettsutøver som konkurrerer i spydkast. Han ble USA-mester i spydkast i 2019, og har også gull fra NACAC-mesterskapet i friidrett 2018.
Hun drev tidligere med mangekamp, og har personlig rekord i sjukamp på 4713 poeng, som hun greide under Shirley Crowe Combined Events Classic i mars 2011.
Idrettskarriere
Ince deltok i USA-mesterskapet i friidrett 2012, og kom der på 12-plass i spydkast. Hun fikk sølv i spydkast under USA-mesterskapet i friidrett 2013, bak Brittany Borman, og satte der ny personlig rekord med 56,66 meter. Hun kom på niendeplass under USA-mesterskapet i friidrett 2014, og femteplass i 2015. Hun satte personlig rekord i spydkast da hun vant Mt. SAC Relays 2015 i april, med 59,84 meter.
Under USA-mesterskapet i friidrett 2016 kastet hun beskjedne 51,42 meter i finalen, og endte på åttendeplass. Hun kastet over 60 meter for første gang i 2017, da hun kastet 60,61 meter under IMG Academy Throws Challenge i Bradenton. Hun kom på andreplass under USA-mesterskapet i friidrett 2017, bak Kara Winger, og ble dermed tatt ut til å delta i VM i friidrett 2017. I VM kastet hun 54,52 meter i kvalifiseringen, som var 28. beste resultat, og nådde dermed ikke finalerunden der de 12 beste deltok.
I 2018 fikk hun bronse i USA-mesterskapet i friidrett, og hun deltok i NACAC-mesterskapet i friidrett 2018 i Canada (det nordamerikanske, sentralamerikanske og karibiske mesterskapet i friidrett), der hun vant spydkast foran Bethany Drake fra USA og Coralys Ortiz fra Puerto Rico. Den 25. juni 2019 vant hun sin første nasjonale tittel som senior i USA, da hun vant spydkast under USA-mesterskapet i friidrett 2019.
1961
1961 (MCMLXI) i den gregorianske kalenderen var et år uten skuddag som begynte på en søndag.
Musikk
Opptredener Populære låter i Norge
Jytte Klausen
Jytte Klausen (født 1954) er en dansk statsviter. Hun er professor i internasjonale relasjoner ved Brandeis University, Massachusetts. Hun forsker blant annet på islamistisk ekstremisme.
Klausen er utdannet ved Aarhus Universitet og tok doktorgraden ved New School for Social Research, New York.
I en omstridt avgjørelse valgte Yale University Press å ikke trykke Muhammed-karikaturer i Klausens bok The Cartoons that Shook the World (2009) Klausen viser i boken at de tilsynelatende protestene mot karikaturene var nøye iscenesatt av makthavere (særlig i Egypt) og ytterliggående islamister.
Bradycellus
Bradycellus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Små, avlangt-ovale, blanke, gjerne mer eller mindre rødlige løpebiller.
Utbredelse
Slekten er vidt utbredt og forekommer også på avsides steder som Galápagosøyene og Madeira.
Zhe’ergen
Zhe'ergen (kinesisk: 折耳根, pinyin: Zhé'ěrgēn) er den spiselige jordstengelen til Houttuynia cordata (Yuxingcao, 鱼腥草) med en frisk, krydret og bepret smak. Den benyttes i sørøstkinesisk matlaging, som i Sichuankjøkkenet, Yunnankjøkkenet, i Guizhou, og i det vestlige Guangxi.
Dansk Sygeplejehistorisk Museum
Dansk Sygeplejehistorisk Museum åpnet i 1999, i forbindelse med Dansk Sygeplejeråds 100-årsjubileum. Det ligger ved Hotel Koldingfjord, på nordsiden av Kolding Fjord. Museet rommer en utstilling, et bibliotek og arkiv over sykepleiehistorie.
Zhe’ergen
Kulinarisk bruk
Man finner bruk av zhe'ergen for eksempel:
Bladene har også en pepret smak.
Dansk Sygeplejehistorisk Museum
Historie
Kirsten Stallknecht, den tidligere formann for Dansk Sygeplejeråd (DSR), var initiativtageren til forskning i dansk sykepleies historie og DSR ansatte historikeren Esther Petersen til dette arbeidet.
På slutten av 1980-årene kom det en rekke bøker om emnet. Sykepleien hadde gjennom snart 100 år vært et fag som kvinner ble utdannet i, og da det i de eksisterende museer var lite materiale som kunne belyse sykepleiens historie, begynte idéen om et eget museum for sykepleiehistorie å ta form. En innsamlingskampanje ble satt igang via en notis i som henvendte seg til DSRs medlemmer i tidsskriftet Tidsskrift for Sygeplejersker.
De fikk samlet inn bilder, dokumenter og opplysninger om gjenstander som kunne gjøres tilgjengelig for ytterligere forskning og et mulig fremtidig museum.
Idéen om museet utviklet seg ytterligere og ble til et mer konkret prosjekt da to mindre bygninger, paviljongene Fjordglimt og Granly ved Hotel Koldingfjord, ble funnet å være velegnet til formålet.
Hotel Koldingfjord hadde også sykepleiehistorisk betydning, da de opprinnelige bygningene hadde vært sanatorium for tuberkuloserammede barn i nesten 50 år.
I 1990 besluttet DSRs ledelse å starte planleggingen av et museum i de to paviljongene og i forbindelse med DSRs 100-årsjubileum, åpnet det dørene for publikum i 1999.
Miriam Herrera
Miriam Herrera (født 28. juli 1950) er en cubansk volleyballspiller.
Hun representerte Cuba under Sommer-OL 1976 i Montréal, hvor hun ble nummer 5.
Plutos (komedie)
Plutos (gresk: Πλοῦτος, Ploutos, «Rikdom») er en antikk gresk komedie av Aristofanes, første gang satt opp scenen 408 f.Kr., senere revidert og satt opp igjen ca. 388 f.Kr. Det er en politisk satire over samtidens Athen som roterte rundt den personifisert guden for rikdom, Plutos. Stykket reflekterte utviklingen av den gamle komedie mot den nye komedie ved å benytte det faste typegalleri som den dumme herren og den ulydige slaven for å angripe samtidens moral.
Handling
Stykkets hovedpersoner er en eldre athensk borger, Khremylos, og hans slave Karion. Khremylos presenterer seg selv og sin familie som anstendige, men fattige, og har således gått til oraklet i Delfi for å søke råd. Stykket begynner med at han vender tilbake til Athen fra Delfi hvor han har blitt instruert av guden Apollon til å følge med den første mannen han møter og overtale ham til å bli med hjem. Mannen viste seg å være guden Plutos, fremstilt som — i kontrast til alle forventninger — en blind tigger. Etter mye diskusjon blir Plutos overtalt til gå inn i Khremylos’ hjem hvor han vil få alle sin visjoner gjenopprettet, i betydningen «rikdom» vil fra nå gå kun til dem som fortjener det.
Etter at Plutos’ har fått tilbake synet i tempelet til Asklepios ble han formelt en del av Khremylos’ hus. Han kan nå se hvem han fordeler rikdom til, og på samme tid blir hele verden snudd opp-ned, både økonomisk og sosialt. Ikke overraskende gir det bitre kommentarer og utsagn om urettferdighet fra de som ikke lenger er rike.
Ved stykkets avslutning kommer gudenes budbringer, Hermes, for å fortelle Khremylos’ og hans familie om gudenes raseri. Som i Aristofanes’ stykke Fuglene har gudene ikke fått sine ofringer ettersom alle mennesker viser sin oppmerksomhet til Plutos (for å oppnå rikdom) og ikke lenger hyller og respekterer de tradisjonelle gudene. Hermes, som er bekymret for sin egen situasjon, tilbyr seg faktisk å arbeide for de dødelige og blir på disse betingelser en del av Khremylos’ husholdning som en tjener.
Kostnad-virkningsanalyse
Kostnad-virkningsanalyse er en type samfunnsøkonomisk analyse som benyttes til å rangere alternative tiltak mot samme problem. Kostnad-virkningsanalyse er aktuelt i tilfeller hvor det er forskjellige nytteffekter av alternativene, men disse ikke kan måles i kroner. Kostnadene måles derimot i kroner.
Paul Genevay
Paul Genevay (født 21. januar 1939) er en fransk friidrettsutøver.
Kostnad-virkningsanalyse
I tilfeller hvor nytten kan måles i kroner, bruker man isteden nytte-kostnadsanalyse. Kostnadseffektivitetsanalyse brukes når nytten av alternativene er den samme, men kostnadene varierer.
Paul Genevay
Han representerte Frankrike i Sommer-OL 1964, hvor han tok bronse på 4 × 100 meter stafett.
Louisiana (1919)
Louisiana er en amerikansk stumfilm fra 1919, regissert av Robert G. Vignola.
Handling
Louisiana er en fattig jente som bor i fjellene i North Carolina, selv om hun er oppkalt etter morens hjem-stat. Hun blir sendt av faren sin for å arbeide ved et hotell. Der forelsker hun seg snart i en velstående ung mann, til stor ergrelse for den irriterte unge mannen som ønsker at Louisiana skal gi opp sine nye kultiverte væremåter, og komme tilbake til hjem-stedet i åsene sammen med ham.
Yuhinaer
Yuhinaer (Yuhina) er en slekt med montane sangfugler (Passeri) som inngår i brillefuglfamilien (Zosteropidae). Dette er spurvefugler (Passeriformes), som forekommer i Sør- og Sørøst-Asia. Yuhinaene skiller seg fra andre brillefugler gjennom å ha en distinkt oppreist fjærpryd på hodet. Slekten omhandler nå sju arter, hvorav to har status som monotypiske.
BirdLife International regner alle som livskraftige.
Taksonomi
Yuhinaene ble tidligere klassifisert i timalfamilien (Timaliidae). Nyere forskning viser imidlertid at yuhinaene er nærmere beslektet med brillefugler (Zosteropidae). Birds of the World plasserer alle elleve artene i samme slekt, men det har ikke hersket konsensus om verken inndelingen, rekkefølgen eller status for underartene.
IOC World Bird List mente slekten var parafyletisk og splittet yuhinaene i tre slekter; Parayuhina (1 art, som også regnes som basal for hele brillefuglfamilien), Staphida (3 arter) og Yuhina (7 arter). Den nye inndelingen følges her, men om den er endelig er uklart.
Biologi
Yuhinaene er utbredt i Sør- og Sørøst-Asia og trives i montan krattskog og underskog i fuktig lauvfellende og eviggrønn skog, typisk i høyder fra omkring 100 moh og opp til godt over 3 000 moh for enkelte arter.
Yuhinaer er ganske små fugler, som typisk blir omkring 9–18 cm lange og gjerne veier 8–29 g. Kjønnene er stort sett like. Den fysisk minste av artene er maskeyuhina (Y. nigrimenta), som gjerne måler 9–10 cm og veier cirka 8–14 g. Den fysisk største av artene er diademyuhina (Y. diademata), som typisk måler cirka 14,5–18 cm og gjerne veier 15–29 g.
Alle artene har en distinkt oppreist fjærpryd (fjærkam) på hodet, noe som klart skiller disse fuglene fra alle andre brillefugler. Flere av artene mangler også den distinkte hvite øyeringen, som ellers definerer brillefuglene. Blant de artene som har øyering er den heller ikke like markert som hos andre brillefugler. Fjærdrakten varierer ellers i ulike toner av grått og brunt på oversiden, og enten hvit eller lysere farget på undersiden. Artene har dessuten kontrastfarger og mønstre i ansiktet.
Yuhinaer er svært sosiale og opptrer ofte sammen med andre fugler i artsblandede flokker. Noen av artene hekker kollektivt, og flere par kan legge eggene sine i ett og samme rede. Par som deler rede med andre par regnes fortsatt som monogame. Noen yuhinaer bygger kuppelformede reder, mens andre bygger tilnærmet koppformede reder. Byggematerialene består av det samme som for andre brillefugler. Redene plasseres som regel i trekronene og forankres gjerne i enten i forgreninger i greinverket eller på undersiden av en grein.
Inndeling
Inndelingen følger i hovedsak IOC version 11.1, men med noen justeringer i henhold til kommende rettelser i IOC version 11.2. Norske navn på artene følger Norske navn på verdens fugler og er i henhold til Syvertsen et al, (2020).
Mar Saba-klosteret
Mar Saba-klosteret (også kalt Sankt Sabas kloster) er et gresk-ortodoks kloster som ligger i nærheten av Betlehem på Vestbredden.
Klosteret ligger isolert 14,5 km øst for Betlehem på den israelsk-okkuperte Vestbredden og 6 km fra St. Theodosius. Klosteret er skåret ut i fjellveggen i en dal hvor omgivelsene er bortimot ørken. Fra klosteret er det utsikt over Kidron-elven, som i henhold til den kristne tradisjonen er «Blodets Elv» som på Dommens dag vil flyte med syndere.
Klosteret har en velpreservert relikvie av et lik som antas å være den hellige Saba.
Mar Saba er stedet hvor Morton Smith fant en kopi av et brev som er tilegnet Klemens av Alexandria og som inneholder utdrag fra Det hemmelige Markusevangeliet, men er ikke anerkjent av den ortodokse kirken.
Den britiske forfatteren William Dalrymple har i reiseskildringen I skyggen av Bysants (Oslo, 2000) i et eget kapittel beskrevet klosteret og dets noe spesielle gjenværende beboere. En tradisjon er det totale forbudet mot at kvinner kommer inn på området. Den eneste bygningen som kvinner kan oppholde seg er Kvinnenes tårn i nærheten av hovedporten.
Alf Large
Alf Reidar Large (født 4. mars 1918 i Vestre Aker i Oslo, død 28. januar 2007 i Oslo) var en norsk bobsleighkjører. Han representerte Akeforeningen i Oslo.
Large deltok under vinter-OL for Norge i 1948 i St. Moritz med femteplass i firer.
Ross Town FC
Ross Town Football Club var en engelsk fotballklubb fra Ross-on-Wye i Herefordshire. Klubben ble startet sommeren 1993, etter at byens to fotballag, Ross United og Woodville ble slått sammen. De spilte først i Herefordshire Premier Division og ble med i Hellenic Football League i 1996. Fra sesongen 2007/08, spilte de i Herefordshire Football League Divisjon 1. Sent i 2009 sa Ross Town opp sin plass Herefordshire League og ble lagt ned.
Norsk sjeldenhetskomité for fugl
Norsk sjeldenhetskomité for fugl (NSKF) ble opprettet av BirdLife Norge i 1975. Komitéen arbeider med å kvalitetssikre observasjoner av sjeldne arter og underarter av fugler gjort i Norge. Årsrapporter over sjeldne funn publiseres i BirdLife Norge sin årbok Fugleåret.
Fra 1975 til 1978 het komitéen Norsk navne- og sjeldenhetskomite (NNSK), men fra og med 1979 ble Norsk sjeldenhetskomité for fugl og Norsk navnekomité for fugl delt. NSKF består av seks medlemmer. I tillegg finnes det 19 lokale rapport og sjeldenhetskomitéer, som kvalitetssikrer regionalt sjeldne og uvanlige arter i sitt ansvarsområde.
F. Lee Bailey
Francis Lee Bailey jr., bare kalt F. Lee Bailey, (født 10. juni 1933 i Waltham i Massachusetts, død 3. juni 2021) var en kjent amerikansk advokat. Han prosederte i en rekke store saker fra 1960-tallet. Den mest kjente er O.J. Simpson-saken. Bailey var i fire år offiser og jagerflypilot i det amerikanske marineinfanteriet.
Svarttjern kraftverk
Svarttjern kraftverk er et vannkraftverk i Lier kommune i Viken.
Det utnytter et fall på 100 meter i drikkevannsledningen fra Glitre.
Installert effekt er 135 kW fra en PAT (Pump As Turbine). Årsproduksjon er 1,2 GWh.
Kraftverket eies av Glitre Energi og Glitrevannverket. Det er plassert i Glitrevannverkets anlegg ved Svarttjern på Bragernesåsen.
Hypereides
Hypereides (gresk: Ὑπερείδης, Hypereidēs; født ca. 390, død 322 f.Kr.) var en athensk logograf (taleskriver) og en av de ti attiske oratorene som ble inkludert i Den aleksandrinske kanon som ble sammenstilt av Aristofanes fra Bysants og Aristarkhos fra Samothrake på 200-tallet f.Kr. Av Hypereides mange taler gjenfant man i tiden 1847-1856 flere fragmentariske og et fullstendig blant funn av papyrusruller i egyptiske graver. Siden har det blitt avdekket ytterligere flere fragmenter i pergamentet Arkimedes' Palimpsest.
Caius Gabriel Cibber
Caius Gabriel Cibber (opprinnelig Kai Gabriel, født i Flensborg ca. 1630 i hertugdømmet Slesvig, død 1700 i London) var en danskfødt arkitekt og billedhugger som virket i England.
Hypereides
Liv og virke
Lite er kjent om Hypereides' tidligste år bortsett fra at han var sønn av Glaukippos fra demen Kollytōs, sør for Athens sentrum. Han studerte taleskriving og retorikk under Isokrates. I 360 f.Kr. markerte han seg offentlig ved å anklage Autokles for forræderi, en av de athenske sendebudene som forhandlet fred med Sparta. Under Forbundskrigen (357–355 f.Kr.) anklaget han Aristofon fra Azenia, en av datidens mest innflytelsesrike menn i Athen, for forsømmelse, og anklaget Filokrates i 343 f.Kr. for høyforræderi. Filokrates var en av de som forhandlet om fred mellom Athen og kongeriket Makedonia. Selv om Hypereides støttet Demosthenes i kampen mot Filip II av Makedonia, trakk han sin støtte etter affæren med Harpalos, en makedonsk adelsmann og barndomskamerat av Aleksander den store. Etter at Demosthenes ble landsforvist ble Hypereides i 324 f.Kr. leder for den patriotiske fraksjonen i Athen.
Love (1919)
Love er en amerikansk stumfilm fra 1919, regissert av Roscoe Arbuckle.
Sankt Kjelds kirke
Sankt Kjelds kirke er en romersk-katols kirke i Viborg i Jylland i Danmark.
Love (1919)
Handling
En ung gårdsarbeider må redde kjæresten sin fra å bli giftet bort til noen hun egentlig ikke elsker.
Caius Gabriel Cibber
Liv og virke
Han var sønn av møbelsnekker, senere kongelig snekker på Frederiksborg Claus Gabriel (d.1654) og Margrethe Jørgensdatter. Frederik III skal ha bekostet hans opphold i Rom. På 1660-tallet arbeidet han som selvstendig i London, hvor han fikk tallrike offentlige og private oppgaver. Her oppnådde han en posisjon som en av tidens mest betydelige billedhuggere, og kunne i 1693 kalle seg hoffbilledhugger og sculptor in ordinary to the King. Flere av hans verk er bevart.
Cibber var far til skuespiller, forfatter og poet Colley Cibber (1671–1757). Han døde selv i London i 1700 og ble begravet i den dansk-norske kirke på Wellclose Square, som han selv hadde tegnet i 1696.
Sankt Kjelds kirke
Historie
Det første samlingssted etter reformasjonen for den romersk-katolske menighet i Viborg ble innviet i 1941, navngitt etter byens lokale helgen Sankt Kjeld. I 1946 kjøpte menigheten et hus på en gammel kirkegrunn i Sct. Leonis Gade 12 og innrettet her et kapell som i 1966 ble innviet som kirke. Da menigheten vokste på 1990-tallet ble det besluttet å oppføre en ny kirke på grunnen. Arkitektene var Meedom-Bæch, og den nye bygning ble innviet i 2008 med prestebolig under kirken.
Årets afrikanske fotballspiller
Årets afrikanske fotballspiller gis til den beste afrikanske fotball-spilleren, og har blitt delt ut av Confédération africaine de football (CAF) siden 1992. En annen tidligere pris for Årets fotballspiller i Afrika ble delt ut mellom 1970 og 1994 av magasinet France Football.
Hypereides
Personlighet og oratorisk stil
Hypereides var en lidenskapelig etterstreber av «det vakre», noe som på hans tid generelt betydde behag og luksus. Hans temperament var omgjengelig og humoristisk. I hans utvikling av periodisk setning, det stilistisk grep hvor setningen ikke ble fullført grammatikalsk fullstendig før den siste frase, fulgte han Isokrates, de vesentlige tendenser i hans talestil var de til Lysias. Hans diksjon var enkel, skjønt tidvis henga han seg til lange, sammensatte ord, antagelig inspirert av den mellomste komedie. Hans komposisjon var også enkel. Han var særskilt kjent for spissfindighet i uttrykket, elskverdighet, og vitt.
Sankt Kjelds kirke
Inventar
Mot øst, bak alteret, ses et stort vindu med utsigt over Viborg Søndersø. Herutover er rommet enkelt innrettet, med gjenbruk fra den gamle kirke samt fra Sostrup Kloster på Djursland. I alterbordet er nedlagt relikvier av flere helgener.
Reidar A. Berg
Reidar Andreas Berg (født 30. mars 1924 i Oslo, død 16. februar 2018 i Oslo ) var en norsk bobsleighkjører og politiker (FrP).
Berg var utdannet konditormester, men drev mesteparten av livet en maskinforretning med transmisjoner for industrien. Under andre verdenskrig tjenestegjorde han i Polititroppene i Sverige og Finnmark.
Han var medlem av Fremskrittspartiet helt fra stiftelsesmøtet i 1973, og representerte partiet i Oslo bystyre gjennom 16 år.
LÉON (artist)
LÉON er artistnavnet til Lotta Lindgren, en svensk sanger fra Stockholm. Hun ble kjent i 2015 med låten Tired of talking utgitt på singel. Låtens ble så populær at hun fikk platekontrakt med Columbia Records.
Bernard Laidebeur
Bernard Laidebeur (født 11. juli 1942, død 21. april 1991) var en fransk friidrettsutøver.
Han representerte Frankrike under Sommer-OL 1964, hvor han tok bronse på 4 × 100 meter stafett.
The Love Burglar
The Love Burglar er en amerikansk stumfilm fra 1919, regissert av James Cruze.
Handling
En ung mann infiltrerer den kriminelle underverdenen ved å late som han er en dømt innbruddstyv. Samtidig som han går undercover, møter han en ung kvinne som egentlig ikke er kriminell i det hele tatt. Men hun har lignende grunner til å forkle seg som den unge mannen.
Hadrian II
Hadrian II (født 792 i Roma, død 14. desember 872 i Roma) var pave fra den 14. desember 867 til sin død nøyaktig fem år etter, 14. desember 872.
Bakgrunn
Hadrias tilhørte en romersk adelsslekt som allerede to andre paver hadde tilhørt, Stefan III og Sergius II. Hadrian ble den tredje og siste. Innen han hadde viet seg til kirken hadde Hadrian vært gift.
Geistlig
Han ble etterhvert kardinal for San Marco, og hadde to ganger tidligere vært lansert som pavekandidat, da pave Leo IV døde, og da Benedikt III døde. Men andre var blitt valgt istedet.
Pavevalg
Ved Nikolaus Is død var Hadrian kjent i den kristne verden for sin velgjørenhet og velvillighet, men han var 75 år gammel og hadde ikke noen ambisjoner eller noe ønske om å bli pave. Hans alderdom var også formørket av en familietragedie. Mot sin vilje ble han likevel valgt av presteskapet og folket til pave, trolig i november 872, og ble konsekrert omkring den 14. desember.
Pontifikat
Som pave fulgte han tett i sine energiske forgjengeres fotspor. Han forsøkte å bevare freden blant Karl den stores ættlinger. Han lot kong Lothar II av Lorraine få fremlegge sine vanskeligheter ved at han hadde forstøtt sin barnløse hustru. Pave Hadrian II var vesentlig mer beredvillig til å vise kompromissvilje og imøtekommenhet enn forgjengeren pave Nikolaus hadde vært, men uten å fire på troens prinsipper. Under en samtale med den botferdige kongen ved Monte Cassino utdelte han nattverden, etter å ha avkrevd ham en offentlig ed om at han sluttet å ha samleie med sin konkubine etter pavens forbud, at han skulle ta tilbake sin lovformelige hustru Theutberga, og føye seg etter Den Hellige Stols endelige beslutning. Det kom aldri til noen slik endelig avgjørelse, for kong Lothar II døde kort tid etter.
Hadrian forsonet erkebiskopen av Trier, Theutgaud, og biskopen av Anagni, Zacharias, med pavestolen -- begge var blitt ekskommunisert av hans forgjenger. I år 867 utnevnte Hadrian den tidligere motpave Anastasius III til den romerske kirkes bibliotekar.
Mot Hinkmar av Reims opprettholdt han biskopers ubegrensede rett til å legge frem appellasjoner til paven. Ved et økumenisk konsil, som fant sted i Konstantinopel i år 869 og dit paven hadde utsendt ti legater til å representere Pavestolen, tok han del i avsettelsen av Fotios, og virket for forsoning mellom øst og vest. Han mislyktes med å vinne bulgarerne til det vestlige (romerske) patriarkat, ettersom de sluttet seg til patriarkatet av Konstantinopel.
De vestlige slaverne gikk en annen tilknytning i møte ved det at pave Hadrian sendte dem de to misjonærene Kyrill og Metodius. Av varig betydning var at han godkjente at de vestlige slaverne fikk ha slaviske språk som liturgisk språk.
I de rent timelige anliggender måtte pave Hadrian, likesom forgjengeren, tåle at keiser Ludvig II koldt kontroll; keiseren lot pavestolen i så måte overvåke av Arsenius, biskopen av Orte og hans konfidensielle rådgiver, og av biskop Arsenius' nevø, den før nevnte Anastasius, bibliotekaren.
Pave Hadrian døde sent i 872.
Kvernfossen kraftverk
Kvernfossen kraftverk er et vannkraftverk i Hyllestad kommune i Vestland.
Det er et elvekraftverk som utnytter et fall på 26 meter i Lølandselva.
Installert effekt er 1,9 MW. Årsproduksjon er 9,1 GWh.
Tåkeheimen
Tåkeheimen er ei turlagshytte på Helgelandsbukken i Meløy kommune. Den drives av Bodø og omegns turistforening og er en av de mest populære turlagshytter i Nordland etter Vesterålshyttene. Tåkeheimen ligger sør for Glomfjord og sørøst for Holandsfjorden og Halsa. Det populære turmålet Engabreen ligger ikke så langt fra Tåkeheimen. Tåkeheimen ligger på en ca. 1063 m høy rygg rett nedenfor Svartisen, noe som gjør den en av de høyest liggende hyttene i Nord-Norge. Det går stier fra Engabrevatnet og Fonndalen. Man kan også ferdes på Svartisen over til Storglomvatnet og videre til Beiarn. På vinterstid kan man gå på ski fra Holmvassdemningen og over Vesterisen til Tåkeheimen. Den sikreste ruta er nok opp forbi Engabreen, men det kan ta betydelig lang tid, da man må få båtskyss fra Holand til Engen.
Tåkeheimen er kåret til Norges mest utilgjengelige hytte, pga. været og den tunge turen opp den 1063 m høye fjellryggen til Helgelandsbukken.
Claudina Villaurrutia
Claudina Villaurrutia (født 17. mai 1955) er en cubansk volleyballspiller.
Hun representerte Cuba under Sommer-OL 1976 i Montréal, hvor hun ble nummer 5.
NMA
NMA er et norsk plateselskap med sete i Drøbak. Det utgir utøvere av klassisk musikk fra eller med tilknytning til hele Norden. Av norske artister med utgivelser på NMA finner vi Gunilla Süssmann, Solveig Kringlebotn og Einar Henning Smebye.
Jobst Hirscht
Jobst Hirscht (født 19. juli 1948) er en tysk friidrettsutøver.
Han representerte Vest-Tyskland under Sommer-OL 1972, hvor han tok bronse på 4 × 100 meter stafett.
Time Inc.
Time Inc. er et amerikansk medieselskap. Selskapet kan føres tilbake til 1922 og ble grunnlagt av Henry Luce og Briton Hadden. Det er notert på New York Stock Exchange.
Widemarsh Common
Widemarsh Common er et offentlig område i Hereford som er eid av Hereford bystyre. Området blir først og fremst brukt som rekreasjon, og forbåde fotball og cricket. Det er også hjemmebanen til Hereford Lads Club Cricket Club. På 1870-tallet var den hjemmebane for Hereford RFC.
Time Inc.
Blant selskapets mest kjente publikasjoner er:
Widemarsh Common
Den den helligkårede katolske prest John Kemble ble 80 år gammel hengt, trukket og kvartert her den 22. august 1679.
William Faulkner
William Faulkner (født 25. september 1897, død 6. juli 1962) var en amerikansk forfatter.
Taktshang
Taktshang er det mest berømte av klostrene i Bhutan. Det henger på en klippe 3120 moh., 700 meter over bunnen av Paro-dalen. Berømte gjester er blant andre Ngawang Namgyal i det 17. århundre, og Milarepa. Navnet betyr «tigerens rede», legenden sier at Padmasabhava fløy dit på ryggen av en tiger. Klosteret har sju templer som alle kan besøkes. Man kommer seg til klosteret til fots eller på muldyr.
William Faulkner
Faulkner debuterte som lyriker, men det er som romanforfatter han har fått størst innflytelse. Hans første roman Soldatens sold (1926) handler om en mann som kommer hjem fra første verdenskrig. Faulkner selv ville gi inntrykk av at han var blitt skadd i krigen som pilot. Han fikk til og med sydd en uniform han kunne vise fram hjemme, men i virkeligheten kom han aldri lenger enn til flygerskolen i Toronto.
Etter en mislykket roman, Mosquitoes, anbefalte forfatterkollegaen Sherwood Anderson at Faulkner skulle skrive om det han kjente best: de amerikanske sørstatene. Faulkner begynte å skrive romaner som utspilte seg i det fiktive «Yoknapatawpha County», og noen av hans fremste verk så dagens lys: Larmen og vreden (1929), Lys i august (1932) og Absalom Absalom! (1936).
Faulkner tilhørte den modernistiske tradisjonen. Han brukte iblant indre monologer, og romanene er ofte fortalt fra romankarakterenes ulike perspektiver. Med lange og komplekse setninger var han en motpol til den samtidige Ernest Hemingway.
I 2002 ble Faulkners romaner, Larmen og vreden og Absalom, Absalom! kåret til to av litteraturhistoriens 100 viktigste verker da ble valgt inn i Verdensbiblioteket.
James Voss
James Shelton Voss  (født 3. mars 1949 i Cordova, Alabama) er en tidligere amerikansk astronaut i arbeide for NASA. Han har vært med på flere romfergeturer, og var permanent «bosatt» over fem måneder på Den internasjonale romstasjonen (ISS) under ISS Ekspedisjon 2. I denne perioden gjennomførte han og kollega Helms den lengste romvandringen gjort til da. Han har logget over 202 dager i verdensrommet totalt, og 22 timer og 45 minutt på sine fire romvandringer.
Trond Melting
Trond Melting (født 29. mars 1975) var en offiser (kaptein) i det norske forsvaret. Han mottok de militære utmerkelsene NATO meritorious service medal i 2008 og Militærkorset i 2010 – konvertert til Krigsmedaljen tre år senere.
Innstillingen til NATO-utmerkelsen, som kom fra ISAFs sjef, general Dan McNeill, anførte «mot og eksepsjonelt lederskap i vanskelige og farlige omstendigheter». Medaljen ble tildelt Melting under en seremoni på Akershus festning i desember 2008. General Sverre Diesen delte ut medaljen på vegne av NATOs generalsekretær. I medaljebegrunnelsen er det beskrevet at kaptein Melting fikk utmerkelsen for sin innsats under et bakholdsangrep i Afghanistan i november 2007. Han tok da ledelsen over et afghansk kompani, og slo tilbake angrepet. Han bidro med det til at kompani 1 kunne fortsette fremrykningen som en velfungerende enhet. Begrunnelsen avslutter: «Han ydet et eksepsjonelt bidrag til ISAF oppdraget.»